Ինչ վերաբերում է պրանկերների հեռախոսազանգերին, ապա Վարդանյանը ցավով արձանագրում է, որ այդ դեպքերը Հայաստանում լուրջ հետաքննության առարկա չդարձան: «Հայաստանում հումորի էին վերածում, մինչդեռ պետք էր, որ ՀՀ հատուկ ծառայությունները ռուս գործընկերների հետ քննարկումներ անեին՝ պարզելու հանգամանքները: Այդ հեռախոսազանգերը, ըստ երեւույթին, սովորական զանգեր չէին, հետախուզական զանգեր էին»,-վստահեցնում է փորձագետը: Ըստ նրա՝ ռուս պրանկերները փորձում էին շատ լուրջ բաներ պարզել, մասնավորապես՝ ինչպես արվեց հեղափոխությունը: «Այսինքն՝ Ռուսաստանը, ի սկզբանե, կասկածներ ուներ, որ այս հեղափոխությունն Արեւմուտքի ձեռքի գործն էր: Այս վերջին գաղտնալսման մեջ էլ Վանեցյանը, կարծես, հաստատում է, որ մի կերպ ենք ռուսների հետ բարիշել»,-ասում է բանախոսը: